Document ID: 32009D0580

DECIZIA COMISIEI
din 29 iulie 2009
de modificare a Deciziei 2006/433/CE de stabilire a contribuției financiare comunitare la cheltuielile efectuate în contextul măsurilor de urgență luate pentru a combate pesta porcină clasică în Germania în 2002
[notificată cu numărul C(2009) 5866]
(Numai textul în limba germană este autentic)
(2009/580/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (1), în special articolul 3,
întrucât:
(1)
Decizia 90/424/CEE stabilește procedurile care reglementează contribuția financiară comunitară la măsuri veterinare specifice, inclusiv măsuri de urgență.
(2)
Decizia 2003/745/CE a Comisiei (2) a acordat o contribuție financiară comunitară Germaniei pentru completarea cheltuielilor efectuate în contextul măsurilor de urgență luate pentru a combate pesta porcină clasică în 2002.
(3)
Decizia 2006/433/CE a Comisiei (3) a stabilit suma totală a contribuției comunitare pentru completarea cheltuielilor asociate cu eradicarea pestei porcine clasice în 2002.
(4)
Contribuția sus-menționată a fost stabilită ca urmare a cererii depuse de autoritățile germane, la 19 noiembrie 2003, în conformitate cu Decizia 2003/745/CE. În cererea respectivă s-a făcut trimitere la anumite dosare încă deschise. Dosarele respective au fost închise abia la 27 decembrie 2007. Autoritățile germane au efectuat plata corespunzătoare la 8 ianuarie 2008. Având în vedere menționarea explicită, în cererea originală, a dosarelor deschise, Comisia consideră că timpul necesar ajungerii la un acord în privința lor trebuie considerat ca fiind o întârziere bine întemeiată a plății, ceea ce permite aplicarea unei rate zero a reducerii, în conformitate cu articolul 4 alineatul (1) ultimul paragraf din Decizia 2003/745/CE.
(5)
La 19 iunie 2008, Germania a depus o nouă cerere oficială de rambursare, astfel cum este stabilit la articolul 5 alineatul (1) din decizia 2003/745/CE. Sumele din cererea respectivă sunt legate de cheltuielile care nu au fost inițial rambursate de autoritățile germane.
(6)
Prin urmare, Decizia 2003/745/CE, în special articolul 2 literele (b) și (c) și articolul 4, este aplicabilă, fiind adecvată, în cazul prezentei cereri suplimentare.
(7)
Luând în considerare cele de mai sus, suma totală a contribuției financiare menționate în Decizia 2006/433/CE ar trebui modificată.
(8)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Textul articolului 1 din Decizia 2006/433/CE se înlocuiește cu următorul text:
„Articolul 1
Contribuția financiară totală a Comunității la cheltuielile asociate cu eradicarea pestei porcine clasice în Germania în 2002 în conformitate cu Decizia 2003/745/CE este stabilită la 970 167,31 EUR.
Întrucât au fost deja plătite două tranșe în valoare de 460 000 EUR și 465 808,47 EUR, soldul contribuției financiare comunitare este stabilit la 44 358,84 EUR.”
Articolul 2
Prezenta decizie se adresează Republicii Federale Germania.
Adoptată la Bruxelles, 29 iulie 2009.

Labels: 5
0
6
18
15